**Cowboy Bebop** (japanski **カウボーイビバップ**) je slavna japanska anime ZF serija snimljena 1998. godine koju je režirao Shinichiro Watanabe. Radnja se odvija u dalekoj budućnosti, u kojoj četvero neobičnih lovca na glave - Spike, Jet, Faye i Ed - hvataju kriminalce diljem sunčeva sustava. U zadnjim epizodama mračna prošlost jednog od njih, Spikea, prouzroči prekretnicu za radnju. Serija ima 26 epizoda, dvije manga verzije a 2001. se pojavio i animirani film. Cartoon Network je emitirao seriju u sklopu svojeg programa animiranih serija za odrasle.

U časopisu *Animage*, *Cowboy Bebop* je 1999. završio na visokom drugom mjestu na listi najboljih animea godine, sa 1130 glasova (prvo je mjesto zauzeo *Nadesico*), dok je glavni junak Spike u istom izdanju proglašen najboljim muškim likom u animeu a junakinja Faye proglašena četvrtim najboljim ženskim likom. Iste godine, epizoda broj pet, *Ballad of Fallen Angels*, je sa 355 glasa proglašena drugom najboljom epizodom u bilo kojoj anime seriji 1998. Iduće godine, serija je ponovno bila zastupljena kada je ponovila isti rezultat i opet završila na drugom mjestu na listi najboljih animea godine, sa 292 glasa (prvo mjesto joj je ovog puta preuzeo serijal *Card Captor Sakura* sa 535 glasa). Lik Spikea je ponovno osvojio prvo mjesto a lik Faye je spao na šesto mjesto na listi najboljih ženskih anime likova, dok je zadnja epizoda, broj 26, *The Real Folk Blues*, sa 192 glasa proglašena trećom najboljom epizodom 1999. u bilo kojoj anime seriji. IGN je *Cowboyja Bebopa* stavio na 14. mjesto na listi *100 najboljih animiranih serija*.

Radnja
------

U godini 2021. čovječanstvo je izumilo svemirske portale u obliku prstenova uz pomoć kojih se omogućava brže putovanje širom Sunčevog sustava. No pri jednoj eksploziji portala kraj Zemlje je uništen mjesec a Zemlja je polako postala nenastanjiva. S vremenom se čovječanstvo premjestilo na kolonije po drugim planetima i satelitima, kao što su Mars i Venera te Jupiterovim mjesecima.

U međuvremenu je godina 2071. Spike Spiegel i Jet Black, bivši policajac, su lovci na glave koji uz pomoć svemirskog broda "*Cowboy Bebop*" hvataju kriminalce i teroriste po sunčevom sustavu. Ubrzo im se pridružuje i buntovna dama Faye, te androgina djevojčica ED koja zna sve o kompjuterima. No iako Spike glumi cinika i hlandokrvnog frajera, u srži tajno tuguje za svojom velikom ljubavi, ženom zvanoj Julia.

Ispostavlja se da je Spike prije bio član kriminalnog sindikata "Crveni zmaj", u koji je spadao i Vicious. Ranjen nakon jednog okršaja u predgrađu Marsa, Spike je doteturao do Julijinog doma, koja je tada bila cura Viciousa. Ona ga je njegovala te su se njih dvoje zaljubili i odlučili napustiti sindikat. Spike je skovao plan kako će to izvesti: lažirao je vlastitu smrt u fingiranom dvoboju, zbog čega je sindikat zaboravio na njega. Međutim, iako je čekao na Juliju kako bi zajedno pobjegli i bili slobodni, ona se nikada nije pojavila. U zadnjoj epizodi, Spike i Julia se ponovno sreću, no ona biva ranjena od ljudi sindikata te pogiba. Spike se oprašta od ekipe "Bebopa" te upada u sjedište sindikata "Crvenog zmaja" gdje i sam nastrada u žestokom okršaju.

Glasovi
-------

* Koichi Yamadera - **Spike Spiegel**
* Unsho Ishizuka - **Jet Black**
* Megumi Hayashibara - **Faye Valentine**
* Aoi Tada - **Edward Wong Hau Pepelu Tivrusky IV**
* Gara Takashima - **Julia**

Produkcija
----------

*Cowboy Bebop* je tzv. "svemirski vestern", ali također uključuje utjecaje film noira, kriminalistike i misterije. Glazba Yoko Kanno je sinteza jazza i rock 'n rolla. Redatelj Watanabe je izjavio da crpio nadahnuće za ovaj anime iz filmova *Prljavi Harry* i *U zmajevom gnijezdu*. Zbog mračnog i nasilnog sadržaja, samo je 12 od ukupno 26 epizoda emitirano na mjesnoj televiziji u Japanu.

U jednom intervjuu, Watanabe je ovako opisao veliki uspjeh *Cowboyja Bebopa*, ne samo u Japanu nego i diljem svijeta:

> Postoje mnoge kulture, mnoge zemlje u svijetu, ali u biti neke temeljne stvari su iste. Kada vidite nešto smiješno, nasmijete se. Kada vidite nešto usamljeno, postanete tužni. Ove stvari su zajedničke svakome.
> 
> – Redatelj Shinichiro Watanabe

Nagrade
-------

* Osvojena nagrada u TV kategoriji na *3. Kobe Animation Festival*.
* Osvojena nagrada na *2000 Uchusen SF Awards (Japanese Nebula)*.

Popis epizoda
-------------

* 1 Asteroid Blues
* 2 Stray Dog Strut
* 3 Honky Tonk Women
* 4 Gateway Shuffle
* 5 Ballad of Fallen Angels
* 6 Sympathy for the Devil
* 7 Heavy Metal Queen
* 8 Waltz for Venus
* 9 Jamming With Edward
* 10 Ganymede Elegy
* 11 Toys in the Attic
* 12 Jupiter Jazz (1. dio )
* 13 Jupiter Jazz (2. dio )
* 14 Bohemian Rapshody
* 15 My Funny Valentine
* 16 None Black Dog Seranade
* 17 None Mushroom Samba
* 18 Speak Like a Child
* 19 Wild Horses
* 20 Pierot Le Fou
* 21 Boogie Woogie Feng Shui
* 22 Cowboy Funk
* 23 Brain Scratch
* 24 Hard Luck Women
* 25 The Real Folk Blues (1. dio )
* 26 The Real Folk Blues (2. dio )

Kritike
-------

> Da budem iskren, ne mogu zamisliti nijednog anime ljubitelja koji ne bi mogao naći barem nešto u čemu bi uživao u *Cowboyu Bebopu*. Izvrsno spajanje žanrova i stilova je to što čini ovu seriju tako posebnom.
> 
> – Pete Harcoff

> Ova serija me odmah uvukla u svoj svijet sa svojim izvrsnim likovima i odličnom pričom. Ideja o lovcima na glave je već obrađena puno puta, ali nikada na ovakav način. Glazba je zgodan spoj jazza i bluesa koji savršeno odgovara mentalitetu serije...U cjelini, ovo je najpotpunija serija koju sam ikada vidio.
> 
> – Mugs

> *Cowboy Bebop* je često opisan kao novi anime film noir, naslov koji odgovara, ali to ni ne počinje potpuno ga opisivati. U jednakoj mjeri film noir, špageti vestern, policijski show iz 70-ih, *Cowboy Bebop* je istodobno retro i svjež. Vrlo stilizirana, lijepo napravljena serija koja zaslužuje puno više pažnje nego što dobiva...Priča i karakterizacija u "Cowboyju Bebopu" imaju sofisticiranost i suptilnost koja je praktički jedinstvena. Teško je pronaći filmove ovoliko intrigantne, a kamoli animirane TV serije. "Cowboy Bebop" jednostavno zasjenjuje većinu animea - i Hollywoodskih filmova.
> 
> – Christina Carpenter

Izvori
------

1. ↑  McKinley, Jesse (3. rujna 2002). „*Anime Fans Gather, Loudly and Proudly Obsessed*". *New York Times*. Pristupljeno 6. studenog 2011.
2. ↑  Walker, Rob (18. siječnja 2004). „*Consumed - Adult Swim*". *New York Times*. Pristupljeno 6. studenog 2011.
3. 1 2  „*Animage: 21st Anime Grand Prix*". Animage. lipanj 1999. Pristupljeno 27-08-2011.
4. 1 2  „*Animage 22nd Anime Grand Prix*". Animage. svibanj 2000. Pristupljeno 27-08-2011.
5. ↑  „*Top 100 Animated Series*". *IGN*. Arhivirano iz originala na datum 2012-10-01. Pristupljeno 6. studenog 2011.
6. ↑  Green 2009. str. 60
7. ↑  McCarthy 2008. str. 18
8. ↑  Bricken, Robert (zima 2003). „*Behind the Bebop Murder, Mars and All That Jazz. Cowboy Bebop is Hitting the Big Screen, and "Cool" Will Never be the Same.*". Pristupljeno 6. studenog 2011.
9. ↑  Harcoff, Peter; *Cowboy Bebop* Arhivirano 2014-11-24 na Wayback Machine-u; Animecritic.com. Preuzeto 6. studenog 2011.
10. ↑  „*Cowboy Bebop - Review*". Animeacademy. 19. studenog 2005. Pristupljeno 6. studenog 2011.
11. ↑  Carpenter, Christina. „*Cowboy Bebop*". THEM Anime Reviews 4.0. Pristupljeno 6. studenog 2011.

Bibliografija
-------------

* Green, Paul (2009). *Encyclopedia of weird westerns: supernatural and science fiction elements in novels, pulps, comics, films, television and games*. North Carolina: McFarland & Company, Inc.. ISBN 9780786443901.
* McCarthy, Helen (2008). *500 Essential Anime Movies: The Ultimate Guide*. Ilex. ISBN 1905814283, 9781905814282.

Vanjske poveznice
-----------------

* *Cowboy Bebop* na sajtu IMDb
* *Cowboy Bebop* na Anime News Network
* CowboyBebop Anime Arhivirano 2009-04-01 na Wayback Machine-u